Document ID: 32000R2703

Kommissionens forordning (EF) nr. 2703/2000
af 11. december 2000
om ændring af oplysninger i varespecifikationerne for flere betegnelser i bilaget til forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved Kommissionens forordning (EF) nr. 1068/97(2), særlig artikel 9, og
ud fra følgende betragtninger:
(1) Den franske regering har i henhold til artikel 9 i forordning (EØF) nr. 2081/92 anmodet om ændring af oplysningerne i varespecifikationerne for flere betegnelser, der er registreret ved Kommissionens forordning (EF) nr. 2400/96(3), senest ændret ved forordning (EF) nr. 2446/2000(4). En undersøgelse af anmodningerne har vist, at der er tale sig om mindre ændringer.
(2) For så vidt angår betegnelsen "Pays d'Auge", der er registreret som beskyttet oprindelsesbetegnelse, ændres "Dekret af 19. marts 1996" til "Dekret om kontrolleret oprindelsesbetegnelse for Pays d'Auge" i punktet "Krav i nationale bestemmelser" i den varespecifikation, som er fastsat i artikel 4 i forordning (EØF) nr. 2081/92. Det nye dekret erstatter det foregående under hensyn til De Europæiske Fællesskabers Domstols dom.
(3) For så vidt angår betegnelsen "Cornouaille", der er registreret som beskyttet oprindelsesbetegnelse, ændres "Dekret af 19. marts 1996" til "Dekret om kontrolleret oprindelsesbetegnelse for Cornouaille" i punktet "Krav i nationale bestemmelser" i den varespecifikation, som er fastsat i forordning (EØF) nr. 2081/92. Det nye dekret erstatter det foregående under hensyn til De Europæiske Fællesskabers Domstols dom.
(4) For så vidt angår betegnelsen "Rocamadour", der er registreret som beskyttet oprindelsesbetegnelse, ændres "Dekret af 16. januar 1996" til "Dekret om kontrolleret oprindelsesbetegnelse for Rocamadour" i punktet "Krav i nationale bestemmelser" i den varespecifikation, som er fastsat i artikel 4 i forordning (EØF) nr. 2081/92. Det nye dekret erstatter det foregående under hensyn De Europæiske Fællesskabers Domstols dom.
(5) Da der er tale om mindre ændringer, har Kommissionen ved beslutning af 17. november 2000 bestemt, at den ikke anvender proceduren i artikel 6, jf. artikel 9 i forordning (EØF) nr. 2081/92.
(6) Der er yderligere tale om ændringer i henhold til forordning (EØF) nr. 2081/92. Disse ændringer skal derfor registreres og offentliggøres -
UDSTEDT FØLGENDE FORORDNING:
Artikel 1
Ændringerne i bilaget til denne forordning registreres og offentliggøres i overensstemmelse med artikel 6, stk. 4, i forordning (EØF) nr. 2081/92.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. december 2000.

Labels: 3
17
6